ती त पछिका कुरा भए, कांग्रेसको स्वार्थ तत्कालीन नै बढी छ। अहिले कांग्रेसको हार पचाउन कार्यकर्तालाई निकै सकस परिरहेको छ। विशिष्टदेखि सामान्य कार्यकर्तासमेत यो हारबाट विक्षिप्त भइरहेका छन्। जतिसुकै प्रजातन्त्रको उच्चारण गरे पनि आफ्नो हार भुलाउन उसलाई गाह्रै परिरहेको छ। यस्तो अवस्थामा यो अध्यादेशको विवादले कांग्रेसलाई मल्हमको काम गरिरहेको छ। यो विवाद जति लम्बिन्छ, उति नै कांग्रेस एक ढिक्का भइरहनेछ। आन्तरिक विवादलाई विकेन्द्रित गर्न समेत यो मुद्दाले सघाइरहेको छ।
